CONVOCATÒRIA DELS PREMIS D'EMPRENEDORIA BLAVA (EDICIÓ 2021). CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/13456)
  + [Valencià](/va/acuerdo/13670)






Selector de idioma

Leer

* [Español](/es/acuerdo/13575)
* [Valencià](/va/acuerdo/13484)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DELS PREMIS D'EMPRENEDORIA BLAVA (EDICIÓ 2021). CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU[Butlletí Oficial Universitat d'Alacant](/ca/Publicacion)
=========================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DELS PREMIS D'EMPRENEDORIA BLAVA (EDICIÓ 2021). CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU

Data d'aprovació
:   26/05/2021

Data de publicació
:   27/05/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/13936)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/13782)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/13257)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DELS PREMIS D'EMPRENEDORIA BLAVA (EDICIÓ 2021). CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU&url=https://www.boua.ua.es/va/acuerdo/13672)

**Títol:** CONVOCATÒRIA DELS PREMIS D'EMPRENEDORIA BLAVA (EDICIÓ 2021). CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 26 de maig de 2021

CONVOCATÒRIA DELS PREMIS D'EMPRENEDORIA BLAVA (EDICIÓ 2021). CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU

BASES DE LA CONVOCATÒRIA

1. OBJECTE

La Universitat d'Alacant (d'ara endavant, UA), a través de la Càtedra Interuniversitària d'Economia Blava i Promoció del Sector Maritimorecreatiu de la Generalitat Valenciana, convoca els PREMIS D'EMPRENEDORIA BLAVA (EDICIÓ 2021). Aquests premis persegueixen promoure i donar suport a les iniciatives d'emprenedoria que, sent respectuoses amb el medi ambient, permeten millors utilitats de l'àmbit marítim valencià i que sorgisquen de l'alumnat de la Universitat d'Alacant.

2. PARTICIPANTS

Podran participar en la convocatòria els/les estudiants de grau o de màster universitari de la Universitat d'Alacant matriculats en el curs acadèmic 2020-2021 i les persones egressats en els dos cursos acadèmics anteriors. Les sol·licituds podran presentar-se individualment o en grups de fins a cinc persones.

3. CONTINGUT I PRESENTACIÓ DE LES INICIATIVES

3.1 Les iniciatives hauran de ser originals i tenir relació amb alguna de les temàtiques següents:

A)      Iniciatives d'empresa per a l'oci maritimorecreatiu.

B)      Iniciatives de millora d'activitats o usos que afecte el medi marí o costaner de la Comunitat Valenciana des del punt de vista ambiental.

C)      Iniciatives de millora de la gestió empresarial o administrativa que afecten alguna activitat marítima en la Comunitat Valenciana.

3.2 El termini d'inscripció s'inicia l'endemà de la publicació de l'extracte d'aquesta convocatòria en el DOGV i finalitza al 9 de juliol de 2021.

3.3. Les sol·licituds de participació en els premis es presentaran a través del [formulari en línia](https://cvnet.cpd.ua.es/uaCuestionarios/preguntas.aspx?idcuestionario=103898&idioma=ca) habilitat en la pàgina web en la UA de la Càtedra Interuniversitària d'Economia Blava i Promoció del Sector Maritimorecreatiu: <https://web.ua.es/va/catedra-economia-azul/convocatoria-dels-premis-d-emprenedoria-blava-edicio-2021.html>. Caldrà adjuntar-hi el text complet de la iniciativa en format PDF, amb una extensió màxima de 50 pàgines.

4. CRITERIS DE VALORACIÓ

En la valoració de les iniciatives es tindran en compte els criteris següents:

A)      L'originalitat i el caràcter innovador de la idea.

B)      La claredat i el rigor en el plantejament i desenvolupament.

C)      L'interès i la viabilitat de la proposta.

5. PREMIS

Es donaran tres premis de les quantitats següents: un primer premi de 500 euros bruts, un segon premi de 350 euros bruts i un tercer premi de 250 euros bruts.

Aquests premis estaran subjectes a les retencions fiscals vigents.

Els premis podran quedar deserts.

6. JURAT

Per a la valoració de les iniciatives i la determinació dels premiats hi haurà una Comissió de Selecció formada per:

- La rectora de la UA o la persona en qui delegue

- El director de la Càtedra d'Economia Blava

- El Coordinador en la UA de la Càtedra d'Economia Blava

- Dos professors de la UA especialistes en la matèria triats per la Càtedra

7. DATES RELLEVANTS

La convocatòria es publicarà en el BOUA amb caràcter informatiu, prèviament a la publicació del seu extracte en el DOGV.

El termini d'inscripció s'inicia l'endemà de la publicació de l'extracte d'aquesta convocatòria en el DOGV i finalitza el 9 de juliol del 2021.

Decisió i notificació dels premis: del 12 al 16 de juliol del 2021.

8. MARC LEGAL I PRESSUPOSTARI

La dotació màxima d'aquesta convocatòria és de 1.100€ i es troba consignada en el capítol 4 del Departament d'Estudis Jurídics de l'Estat de la Universitat d'Alacant, centre de Despesa 3190, aplicació pressupostària 31904B0001.

L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat d'aquesta.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que estableix aquesta convocatòria.

Les persones beneficiàries s'obliguen a facilitar la informació que els siga requerida i a complir, si escau, els deures que s'estableixen en l'article 14 de la Llei 38/2003.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

9. DADES PERSONALS I CONFIDENCIALITAT

La UA, així com totes les persones participants en el procés, es comprometen a garantir la confidencialitat de les idees i projectes que es presenten i desenvolupen al llarg del programa. No obstant això, la UA i la Càtedra d'Economia Blava podran utilitzar idees generals dels projectes presentats per a tasques de promoció i difusió del programa.

Cada participant i la UA es responsabilitzaran que la informació s'utilitze de manera que la protecció de les dades individuals quede totalment garantida. Tot el personal que participe en l'elaboració estarà sotmès a l'obligació de preservar el secret estadístic, com també a les altres restriccions que es deriven de l'aplicació de la Llei 12/1989, de 9 de maig, de la funció estadística pública, i de la Llei orgànica 3/2018, de 5 de desembre, de protecció de dades personals i garantia dels drets digitals.

Les dades de caràcter personal que consten en la sol·licitud seran tractades per la Universitat d'Alacant com a responsable, i incorporades en l'activitat de tractament Subvencions, beques, ajudes i premis. La finalitat d'aquest tractament de dades personals serà la gestió i la resolució de la convocatòria, una finalitat basada en l'interès públic de la convocatòria i en la sol·licitud de participació.

En el marc dels tractaments esmentats, les dades no se cediran a terceres persones excepte obligació legal.

Les persones que hi participen poden exercir els drets d'accés, rectificació, supressió i portabilitat de les dades, de limitació i oposició al tractament, com també a no ser objecte de decisions basades únicament en el tractament automatitzat de les dades quan procedisquen, davant la Gerència de la Universitat en el Registre General de la Universitat d'Alacant o bé a través de la seu electrònica (<https://seuelectronica.ua.es>)

10. ACCEPTACIÓ DE LES BASES

Totes les persones que es presenten a aquesta edició accepten les condicions de participació establides en aquestes bases. L'acceptació d'aquestes bases implica també acceptar la compareixença en el lliurament de premis o actes de difusió d'aquesta edició.

11. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de  la publicació, de conformitat amb allò que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

No es podrà presentar recurs contra les resolucions o els actes que, per establir un termini d'esmenes, reclamacions o al·legacions, no siguen definitius. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 26 de maig de 2021

La rectora

PD de signatura, la secretària general

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03967 Sant Vicent del Raspeig - Alacant  
 Tel. 23 531 8095 - Fax 95 194 3463](https://www.google.es/maps/@45.803341,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12095&trk=tyah&trkInfo=tarId%3V5885364249784%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)